Document ID: 31992D0036

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1991 περί εγκρίσεως του προγράμματος μέτρων που παρουσίασε η ιταλική κυβέρνηση το 1991 σχετικά με την αναδιάρθρωση του συστήματος γεωργικών ερευνών στην Ιταλία (Το κείμενο στην ιταλική γλώσσα είναι το μόνο αυθεντικό) (92/36/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 81/518/ΕΟΚ του Συμβουλίου της 6ης Ιουλίου 1981 περί αναδιαρθρώσεως του συστήματος γεωργικών ερευνών στην Ιταλία (1), όπως τροποποιήθηκε τελευταία από την απόφαση 89/624/ΕΟΚ (2), και ιδίως το άρθρο 4 παράγραφος 3,
Εκτιμώντας:
ότι το 1991 είναι το τελευταίο έτος εκτέλεσης του προγράμματος αναδιάρθρωσης του συστήματος των γεωργικών στατιστικών στην Ιταλία-
ότι η ιταλική κυβέρνηση προσκόμισε την έκθεση σχετικά με την εκτέλεση του προηγούμενου ετήσιου προγράμματος-
ότι, με το πρόγραμμα που παρουσιάζεται, είναι δυνατόν να επιτευχθεί η εφαρμογή στην Ιταλία ενός συστήματος στατιστικών ερευνών στον αγροτικό τομέα που ανταποκρίνεται ικανοποιητικά στις κοινοτικές απαιτήσεις όσον αφορά τη στατιστική πληροφόρηση στον τομέα αυτό-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα μέτρων που παρουσίασε η ιταλική κυβέρνηση το 1991, σχετικά με την αναδιάρθωση του συστήματος γεωργικών ερευνών στην Ιταλία, εγκρίνεται.
Άρθρο 2
Η παρούσα απόφαση απευθύνεται στην Ιταλική Δημοκρατία. Βρυξέλλες, 12 Δεκεμβρίου 1991.

Labels: 18
4
6